stanford-oval/wikipedia huggingface dataset:
No Holier Temple
Kappaleet

Kaikki kappaleet säveltänyt Mat McNerney ja sovittanut Hexvessel.
Heaven and Earth Magic – 1.31
Woods to Conjure – 4.05
Wilderness Is! – 1.31
A Letter in Birch Bark – 4.31
Elegy to Goyakhla – 1.25
His Portal Tomb – 10.10
Are You Coniferous? – 2.36
Sacred Marriage – 7.55
Dues to the Dolmen – 4.28
Unseen Sun – 13.22
Your Head Is Reeling – 4.25
Arvostelut

Angry Metal Guy:
Desibeli.net:
Imperiumi.net:
Noise.fi:
Rumba:
Soundi:
Aiheesta muualla

Discogs
Oikeusturva

Oikeusturva tarkoittaa niitä tehokkaita oikeudellisia keinoja, joilla henkilö tulee oikeuksiinsa. Heikko oikeusturva voi liittyä laissa taattujen oikeuksien vähäisyyteen, keinojen huonouteen taikka keinojen tehottomuuteen. Oikeusturvakeinojen huonous voi liittyä oikeudellisen avun puutteeseen taikka alan toimijoiden – kuten vaikkapa tuomarin – heikkoon ammattitaitoon taikka muutoksenhakukeinojen puutteeseen. Keinojen tehottomuus voi liittyä esimerkiksi niiden kalleuteen taikka pitkään ajalliseen kestoon.
Suppeassa merkityksessä oikeusturvalla tarkoitetaan oikeutta saada asiansa käsitellyksi oikeudenmukaisesti tuomioistuimessa tai muussa viranomaisessa. Kaikkien tuomioistuinten tehtävä on toiminnallaan toteuttaa oikeusturvaa. Oikeusturvan lisäksi tuomioistuinten on sisällytettävä päätöksiinsä oikeusvarmuus eli ratkaisujensa ennustettavuus.
Suomessa oikeusturva määritellään perustuslaissa. Se on 21 §:ssä säädetty subjektiivinen oikeus, se siis ei ole viranomaisen harkinnan varassa. Perustuslain 2 §:n mukaan julkisen vallan käytön tulee perustua lakiin ja kaikessa julkisessa toiminnassa on noudatettava tarkoin lakia.
Heikko tai olematon oikeusturva voi myös olla tarkoituksellista, jolloin se ei johdu oikeusjärjestelmän kehittymättömyydestä tai virkamiesten heikosta ammattitaidosta. Itsevaltaisten hallintojen maissa, lähinnä diktatuureissa, virkamiehet eivät halua tekemistään sortavista päätöksistä valitettavan, jolloin valittaminen on mahdotonta tai tehty mahdollisimman vaikeaksi. Esimerkiksi Pohjois-Korea on maa, jossa kansalaisen ei ole tarkoituskaan valittaa ja kansalaisen oikeusturva on tarkoituksella jätetty huomioimatta.
Aiheesta muualla

Suomen Asianajajaliiton oikeusturvaohjelma 2000
Zhonghe

Jingping lu
Zhonghe (myös Chunghe tai Jhonghe; kiin.: 中和區; pinyin: Zhōnghé qū; Pe̍h-ōe-jī: Tiong-hô-khu) on yksi Taiwanilla sijaitsevan Uuden-Taipein kaupunkipiireistä. Vuoden 2006 lopulla siellä eli 411 011 asukasta. Tämä tekee siitä Taiwanin kuudenneksi suurimman kaupungin. Jhonghe sijaitsee Shindina-joen varrella eri puolella jokea kuin Taipei. Alueella vallitsee lämmin ja kostea ilmasto, keskilämpötila on 23,7 astetta.
Aiheesta muualla

Kuvia tai muita tiedostoja aiheesta Zhonghe Wikimedia Commonsissa
You Got Served

| You Got Served |
| --- | --- |

Ohjaaja:  Chris Stokes
Käsikirjoittaja:  Chris Stokes
Tuottaja:  Marcus Morton Billy Pollina
Säveltäjä:  Tyler Bates
Kuvaaja:  David Hennings
Leikkaaja:  Earl Watson
Valmistustiedot
Valmistusmaa:  Yhdysvallat
Levittäjä:  Screen Gems Netflix
Ensi-ilta:  30. tammikuuta 2004
Kesto:  95 min
Alkuperäiskieli:  englanti
Budjetti:  8 000 000 USD
Tuotto:  48 631 561 USD
Seuraaja:  Beat the World
Aiheesta muualla
IMDb 
Elonet
AllMovie
Infobox OKNimi-testi OK: 
You Got Served on Chris Stokesin ohjaama yhdysvaltalainen tanssielokuva vuodelta 2004. Elokuva kertoo tanssijoista, jotka osallistuvat street dance -kilpailuun. Sen pituus on 95 minuuttia.
Elokuvan soundtrackilla You Got Served Soundtrack on lähinnä B2K:n musiikkia, mutta Marques Houstonin ja muiden.
Näyttelijät

| 0 | 1 | 2 |
| --- | --- | --- |
|  Marques Houston  | … |  Elgin Barrett Eugene Smith III   |
|  Omari Grandberry  | … |  David   |
|  Jarell Houston  | … |  Rico   |
|  De'Mario Thornton  | … |  Vick   |
|  Dreux Pierre Frederic  | … |  Rashann   |
|  Jennifer Freeman  | … |  Liyah Smith   |
|  Meagan Good  | … |  Beautifull   |
|  Steve Harvey  | … |  Mr. Rad   |
|  Christopher Jones  | … |  Wade   |
|  Robert Hoffman  | … |  Max   |
|  Malcolm David Kelley  | … |  TeShawn 'Lil' Saint' Williams   |
|  Wade Robson  | … |  itse   |
|  Lil' Kim  | … |  itse   |
|  Alani Vasquez  | … |  itse   |
|  Michael Taliferro  | … |  Emerald   |
Aiheesta muualla

You Got Served Internet Movie Databasessa (englanniksi)
You Got Served Elonet.
Oivan ja Onnin jouluseikkailu

| Oivan ja Onnin jouluseikkailu> Buster & Chauncey's Silent Night |
| --- | --- |
Ohjaaja:  Buzz Potamkin
Tuottaja:  Buzz Potamkin
Leikkaaja:  Cecil Hooker
Pääosat:  Phil Hartman Marie Osmond Tom Arnold
Valmistustiedot
Valmistusmaa:   Yhdysvallat
Tuotantoyhtiö:  Columbia TriStar Home Video Project X Production
Levittäjä:  Sony Pictures Home Entertainment
Ensi-ilta:   1998
Kesto:  50 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Oivan ja Onnin jouluseikkailu (Buster & Chauncey's Silent Night) on vuonna 1998 ilmestynyt kanadalainen lastenelokuva. Sen on ohjannut Buzz Potamkin.
Oiva Väisänen

Oiva Olavi Väisänen (24. huhtikuuta 1911 Vaasa – 11. syyskuuta 1972 Ikaalinen) oli suomalainen tekstiili- ja vaatetusalan yrittäjä ja yritysjohtaja, joka sai teollisuusneuvoksen arvonimen.
Väisäsen vanhemmat olivat vaihdemiesten esimies Taavetti Väisänen ja työnjohtaja Lempi Korpela ja puolisot Alli Anja Sofia Laakso ja Heljä Kaarina Peräinen. Väisänen kävi kansakoulun ja ryhtyi kaupalliselle alalle, ensin tukkuliikkeen harjoittelijaksi ja sitten varastonhoitajaksi. Käytyään liikeapulaiskoulun hänestä tuli 1920-luvun lopulla kauppaedustaja. Vuonna 1938 Väisänen siirtyi Lahden Paita -yhtiön palvelukseen, jossa hänestä tuli vuonna 1939 myyntipäällikkö ja sitten paitatehtaan kaupallinen ja teknillinen johtaja.
Talvisodan jälkeen vuonna 1940 Väisänen perusti Niilo Laakson kanssa Vaasaan työ- ja ulkoiluvaateyritys Kauppayhtiö Laakso & Väisäsen. Hänestä tuli osakeyhtiöksi muutetun yrityksen toimitusjohtaja, mutta hän oli perustamassa myös Vaasan Silkkikutomoa, Vaasan Lanka- ja Villakeskusta sekä kaihdinvalmistaja Pohjolan Puunjalostusta. Teollisuusneuvoksen arvonimen Väisänen sai vuonna 1964. Hänellä oli useita alueellisia ja oman alansa luottamustehtäviä, kuten Vatevan hallituksen jäsenyys. Väisänen osallistui myös tekstiili- ja vaatetusalan kansainväliseen yhteistyöhön ja hänen yrityksensä harjoitti vientikauppaa. Laihialle toisen tehtaan perustaneen yrityksen johdosta Väisänen jäi eläkkeelle vuonna 1971. Yrityksen liiketoiminta oli kuitenkin jo mennyt kannattamattomaksi ja Laakso & Väisänen Oy meni konkurssiin seuraavana vuonna.
Ágios Stéfanos (Chíoksen länsirannikko)

| --- | --- |
Sijainti:  38°18′46″N, 25°57′44″E, Chíos Chíos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,184 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ágios Stéfanos (kreik. Άγιος Στέφανος) on pieni Kreikan saari, joka kuuluu Pohjoisen Egean saariin ja sijaitsee Chíoksen saaren länsirannikon edustalla. Saaren pinta-ala on 0,184 neliökilometriä ja se on asumaton (vuonna 2011). Hallinnollisesti Ágios Stéfanos kuuluu Chíoksen kuntaan, Chíoksen alueyksikköön ja Pohjois-Egean saarten alueeseen.
Saari on saanut nimensä siellä olevasta Pyhälle Stefanokselle (Ágios Stéfanos) omistetusta kirkosta. Saaren länsipuolella sijaitsevat Nisákin ja Pelagónisoksen saaret. Chíoksen länsirannikon Ágios Stéfanosta ei tule sekoittaa toiseen Ágios Stéfanoksen saareen Chíoksen itärannikolla.
Naarasjärvi

| Naarasjärvi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°51′10″N, 24°06′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Leväjärveen 
Järvinumero:  35.437.1.011
Mittaustietoja
Pinnankorkeus:  174,2 m  
Rantaviiva:  4,338 km  
Pinta-ala:  39,314 ha  
Saaria:  ei saaria 
 fiNaarasjärvi 
Naarasjärvi on Etelä-Pohjanmaalla Soinissa Laasalan kylän lähellä sijaitseva järvi.
Maantietoa

Järven pinta-ala on 39 hehtaaria, se on 1,6 kilometriä pitkä ja 650 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 4,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Leväjoen valuma-alueeseen (35.437) se kuuluu. Järven vedenpinnan korkeus on 174,2 metriä mpy.
Oleg Kotov

| Oleg Valerijevits Kotov |
| --- | --- |
 Oleg Kotov
Henkilötiedot
Syntynyt: 23. huhtikuuta 1965 (ikä 59)  Simferopol, Ukrainan sosialistinen neuvostotasavalta, Neuvostoliitto
Kansalaisuus:   Venäjä
Ammatti:  lääkäri
Ura
Tyyppi:  Avaruuslennolle osallistuja
Valittu avaruuslentäjäksi:  1996
Lennot

Sojuz TMA-10:  Sojuz TMA-10
 
Sojuz TMA-17:  Sojuz TMA-17
 
Oleg Kotov avaruuskävelyllä.
Oleg Valerijevits Kotov (ven. Оле́г Вале́риевич Ко́тов; 27. lokakuuta 1965 Simferopol) on venäläinen kosmonautti.
Kotov on ammatiltaan lääkäri. Hänet valittiin kosmonauttikoulutukseen vuonna 1996.
Kotov lensi huhtikuussa 2007 Sojuz TMA-10-lennolla ISS-avaruusasemalle liittyen Retkikunta 15:n jäseneksi. Hän palasi samalla aluksella lokakuussa 2007 Maahan.
Seuraavaksi hän liittyi joulukuussa 2009 lennolla Sojuz TMA-17 ISS:n Retkikunta 22:n jäseneksi. Hän toimi Retkikunta 23:n komentajana. Kotov palasi 2. kesäkuuta 2010 Maahan lennolla Sojuz TMA-17.
Aiheesta muualla

Kuvia tai muita tiedostoja aiheesta Oleg Kotov Wikimedia Commonsissa
Zhongnanhai

Yuan Shikain rakentama Xinhuamen, "Uuden Kiinan portti" ja nykyään virallinen sisäänkäynti Zhongnanhain rakennukseen
Zhongnanhai (kiin.: 中南海; pinyin: Zhōngnánhǎi; keskinen ja eteläinen järvi) on Pekingissä sijaitseva Kiinan kommunistisen puolueen päämaja ja Kiinan hallintokompleksi. Zhongnanhai on virallisen Kiinan valtakeskus.
Yli neljä metriä korkeiden muurien takana sijaitsee Zhongnanhain puisto, joka oli aikanaan keisareiden huvittelupaikka. Nykyisin paikka on Kiinan kommunistisen puolueen versio Kielletystä kaupungista. Varsinainen Kielletty kaupunki sijaitsee aivan Zhongnanhain vieressä.
Zhongnanhaissa sijaitsee Ming-dynastialta peräisin oleva paviljonki. Kommunistijohtaja Mao Zedong muutti paviljonkiin vuonna 1949. Siitä lähtien rakennus on toiminut kommunistisen puolueen ja Kiinan hallituksen päämajana sekä korkean tason johtajien kotina.
Kiinan tosiasiallisena johtajana vuosina 1972-1992 toiminut Deng Xiaoping asui Zhongnanhain ulkopuolella. Maon aikana lähes kaikki korkeimmat johtajat asuivat alueella.
Aiheesta muualla

Kuvia tai muita tiedostoja aiheesta Zhongnanhai Wikimedia Commonsissa
Oleg Kagan

Kagan tapaamassa leski Aino Sibeliusta säveltäjän 100-vuotis­syntymä­päivänä 8.12.1965.
Oleg Moisejevitš Kagan (ven. Оле́г Моисе́евич Кага́н, 22. marraskuuta 1946 Južno-Sahalinsk, Neuvostoliitto – 15. heinäkuuta 1990 München, Saksa) oli neuvostoliittolainen viulutaiteilija, joka voitti joulukuussa 1965 ensimmäisen Jean Sibelius -viulukilpailun ja teki sitten kansainvälisen uran. Hänet tunnettiin erityisesti kamarimusiikkiyhteistyöstään pianistien Svjatoslav Richter, Vasili Lobanov ja Elisabeth Leonskaja sekä sellisti Natalia Gutmanin kanssa. Leonskaja oli Kaganin ensimmäinen vaimo, Gutman toinen. Kagan kuoli 43 vuoden iässä syöpään.
Sahalinin alueella Venäjän Kaukoidässä 1946 lääkäriperheeseen syntynyt Oleg Kagan kävi koulunsa Latvian Riiassa, jonne perhe muutti 1953. Hän aloitti kahdeksanvuotiaana opinnot Riian konservatoriossa Joachim Braunin johdolla ja siirtyi viiden vuoden kuluttua Moskovaan Boris Kuznetsovin oppilaaksi. Kagan voitti 1965 Sibelius-kilpailun Helsingissä ja 1968 kansainvälisen Johann Sebastian Bach -kilpailun Itä-Saksan Leipzigissa. Vuoden 1969 Tšaikovski-kilpailuissa hän sijoittui toiseksi. Kuznetsovin kuoltua Kagan siirtyi David Oistrahin oppilaaksi ja aloitti 1968 kamarimusiikkiyhteistyön Svjatoslav Richterin kanssa.
Oleg Kagan perusti toisen vaimonsa Natalia Gutmanin kanssa eteläbaijerilaiseen Kreuth am Tegernseen kaupunkiin musiikkifestivaalin, jolla hän teki viimeiset esiintymisensä vain kolme päivää ennen menehtymistään nopeasti edenneeseen syöpään kesällä 1990.
Säveltäjät Alfred Schnittke, Tigran Mansurian ja Vasili Lobanov ovat omistaneet sävellyksiä Oleg Kaganille.
Aiheesta muualla

Kagan soittaa Sibeliuksen viulukonserton säveltäjän 100-vuotisjuhlassa 8.12.1965, Yle Elävä arkisto (myös lyhyt haastattelu)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Oleg Kagan
Käännös suomeksi
Oikeusturvavakuutus

Oikeusturvavakuutus on vahinkovakuutus jonka tarkoituksena on korvata oikeudenkäynneistä ja eräistä niihin rinnastettavista asioista aiheutuvia oikeudenkäyntikuluja.
Oikeusturvavakuutus korvaa vakuutusehdoissa luetelluista vakuutustapahtumista aiheutuvat oman asianajajan tai muun lakimiehen kohtuullisen palkkion ja kulut sekä tuomioistuimelle maksettavat oikeudenkäyntimaksut. Eräät vakuutukset korvaavat myös ne oikeudenkäyntikulut jotka vakuutettu tuomioistuimen päätöksellä velvoitetaan maksamaan vastapuolelle.
Oikeusturvavakuutus on liitännäinen osa yleisimpiä vapaaehtoisia vahinkovakuutuksia. Yksityishenkilöllä vakuutus voi olla osa kotivakuutusta, autovakuutusta tai maatilavakuutusta. Vakuutus sisältyy usein myös yrittäjien ja pienten yritysten vahinkovakuutukseen kuten yritysvakuutukseen tai kiinteistövakuutukseen. Oikeusturvavakuutus voi olla joko osa edellä mainittuja vakuutuksia tai se voidaan eri maksusta lisätä perusvakuutukseen.
Oikeusturvavakuutus voi olla myös erillinen vakuutus. Yleisimpiä näistä ovat yritystoimintaa koskevat vakuutukset sekä eri ammattiliittojen jäsenilleen ottamat, jäsenten ammatinharjoittamiseen liittyvät vakuutukset.
Oikeusturvavakuutus korvaa lähtökohtaisesti riita-asioiden oikeudenkäynteihin liittyviä oikeudenkäyntikuluja. Useimmissa vakuutuksissa korvataan kustannuksia asiamiehen käytöstä jos on syntynyt riita-asia joka voitaisiin välittömästi saattaa käräjäoikeuden tai eräiden muiden riita-asioita käsittelevien tuomioistuinten käsiteltäväksi. Vakuutuksista korvataan erittäin rajoitetusti muihin oikeudenkäynteihin kuten rikosasioihin tai hallintovalituksiin liittyviä kuluja.
Oikeusturvavakuutuksen ehdoissa on runsaasti vakuutuksen käyttöä koskevia rajoituksia. Vakuutus ei esimerkiksi korvaa oikeudenkäynnistä aiheutuvaa vakuutetun omaa ajanhukkaa tai ansionmenetystä. Vakuutus ei myöskään korvaa tavanomaista korkeampia asianajokuluja.
Julkinen oikeusapu ja oikeusturvavakuutus

Oikeusturvavakuutus on ensisijainen suhteessa julkiseen oikeusapuun. Julkista oikeusapua hakevan on ensin saatava vakuutusyhtiöltään päätös siitä, korvaako vakuutus ne oikeudenkäyntikulut johon julkista oikeusapua haetaan.
Mikäli oikeusturvavakuutus korvaa oikeudenkäynnistä aiheutuvat kulut, voi henkilö saada korvausta vakuutuksen omavastuuosuudesta tai vakuutusmäärän ylittävästä osasta.
Kirjallisuutta

Eskuri – Hujala – Hynynen: Oikeusturvavakuutus, Helsinki 2002
Eskuri – Jyrinjärvi – Pirinen: Oikeusturvavakuutus, Vaajakoski 2007
Norway House

Norway House on alun perin Hudson's Bay Companyn turkiskaupan myötä syntynyt asuinalue Manitoban provinssissa Kanadassa, noin 30 kilometriä pohjoiseen Winnipegjärven pohjoispäästä, paikassa jossa Nelsonjoki laskee Little Playgreen Lake järveen. Kaupunki sijaitsee linnuntietä 456 kilometriä Winnipegistä pohjoiseen, 208 kilometriä itään The Pas'sta, ja 190 kilometriä etelään Thompsonista. Kylän asukasluku on 456 (2001), mukaan lukien viereisen intiaanireservaatin asukkaat alueella asuu 6 019 henkilöä (2004).
Nimeä Norway House käyttävät sekä varsinainen Norway Housen kylä että alkuperäiskansan reservaatti, Norway House Cree Nation.
Historia

Norway House perustettiin vuonna 1814 HBC:n turkiskaupan kauppapaikaksi. Kauppapaikan rakensi norjalaiset juuret omaava työporukka. HBC oli erittäin tyytyväinen työn laatuun ja tämän vuoksi nimesi kylän heidän kunniakseen Norway Houseksi.
Liikenne

Jokasään tie PR 373 johtaa kaupungista Jenpegin kautta Provincial Highway 6:lle.
Tärkein liikenneväline harvaan asutulla alueella on lentokone. Norway Housen lentoasemalla on sorapintainen 1 200-metrinen kiitotie, jota ylläpitää Manitoba Northern Airports.
Aiheesta muualla

Norway House: tietoa (Arkistoitu – Internet Archive) (englanniksi)
Norway House Cree Nation (englanniksi)
Isojalkahavainto Norway Housessa toukokuussa 2005 (Arkistoitu – Internet Archive) (englanniksi)
Ágios Sóstis

Ágios Sóstis (kreik. Άγιος Σώστης, myös Ai-Sóstis, Αη-Σώστης) voi viitata seuraaviin:
Ágios Sóstis eli Ágios Sózon, saari Mesolóngin–Aitolikón laguuneissa
Ágios Sóstis, saari Jooniansaarten saariryhmässä lähellä Zákynthosta
Nisáki eli Ágios Sóstis, saari Pohjoisen Egean saarten saariryhmässä lähellä Chíosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ágios Sóstis”, voi hakea sivunnimihaulla, laajalla sivunnimihaulla tai tekstihaulla.
Ágost Greguss

| Ágost Greguss |
| --- | --- |
 Ágost Greguss
Henkilötiedot
Syntynyt: 1825
Kuollut: 1882
Kansalaisuus:  Unkari
Ammatti:  esteetikko, kriitikko, kirjailija, kääntäjä, professori
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Ágost Greguss (1825–1882) oli unkarilainen esteetikko, kriitikko ja kirjailija. Hän opiskeli muun muassa Hallen yliopistossa hegeliläisen Johann Eduard Erdmannin oppilaana. Hän oli vuodesta 1870 estetiikan professori Budapestin yliopistossa. Hän laski Unkarissa perustuksen estetiikan järjestelmälliselle tutkimiselle.
Gregussin monista esteettisistä tutkimuksista mainittavia ovat esimerkiksi ensimmäinen itsenäinen ja järjestelmällinen unkarinkielinen estetiikka A szépészet alapvonalai ('Kaunotieteen pääpiirteet', 1849), Magyar verstan, ('Unkarilainen runousoppi' 1854), erinomainen tutkimus A balladárol ('Balladista', 1865), laaja Shakespeare-monografia Shakspere pályája (1880) sekä hänen kuolemansa jälkeen julkaistu Rendszeres széptan ('Järjestelmällinen estetiikka', 1888). Huomattava on myös Gregussin kirjailijamuotokuvasarja 1700-1800-luvun 28 unkarilaisesta kirjailijasta: Jelesebb iróink csarnoka ('Sarja huomattavampia kirjailijoitamme', 1853–1855). Hän julkaisi itse valikoiman parhaimpia esteettisiä ja kirjallisia tutkielmiaan kokoelmassa Tanulmanyok (1872).
Greguss oli myös ahkera kaunokirjallisuuden kääntäjä ja kirjoitti itsekin satuja Jean de La Fontainen tapaan (Greguss Ágost meséi, 1878) ja runoja (1882), joista sadut ovat kirjallisesti varsin arvokkaita.
Aiheesta muualla

Kuvia tai muita tiedostoja aiheesta Ágost Greguss Wikimedia Commonsissa
Ágios Sýllas

| Ágios Sýllas Άγιος Σύλλας |
| --- | --- |
 Ágios Sýllaksen kylää.
 Ágios Sýllas
 Koordinaatit: 35°14′33″N, 25°6′54″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101050201
Korkeus:  569 m
Väkiluku (2011):  545
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Sýllas (kreik. Άγιος Σύλλας; transl. myös Ágios Síllas) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 545 (vuonna 2011).
Ágios Sýllaksen kylä sijaitsee noin 14 kilometriä etelään Iraklionin kaupungista. Se on rakennettu noin 569 metrin korkeuteen merenpinnasta laskettuna. Ágios Sýllas muodostaa myös laajemman kyläyhdyskunnan (Τοπική Κοινότητα Αγίου Σύλλα, Topikí Koinótita Agíou Sýlla), johon kuuluvat varsinaisen Ágios Sýllaksen kylän lisäksi kylät Kámpos, Maládes, Tsagkaráki ja Zervoú Metóchi. Koko yhdyskunnan väkiluku on 1 157.
Aiemmin kylä kuului Témenoksen kuntaan ja vuodesta 2011 lähtien Iraklionin kunnan Témenoksen kunnallisyksikköön.
Xbox One

| Xbox One |
| --- | --- |


Kehittäjä:  Microsoft
Tuotesarja:  Xbox
Sukupolvi:  kahdeksas sukupolvi
Julkaisu:  22. marraskuuta 2013 (NA, AUS, BRA, AUT, FRA, GER, IRL, ITA, NZL, ESP, UK) 5. syyskuuta 2014 (NC)
Valmistus lopetettu:  2020
Laitteisto:  AMD 1,75 GHz:n 8-ytiminen APU 853 MHz:n AMD Radeon
Muisti:  8 Gt DDR3
Tallennusväline:  Blu-ray 500 Gt:n, 1 Tt:n tai 2 Tt:n sisäänrakennettu kiintolevy
Ohjain:  langaton Xbox One -ohjain Kinect ääniohjaus Xbox SmartGlass
Lisälaitteet:  Kinect
Liitettävyys:  HDMI, USB 3.0, Wi-Fi, Bluetooth
Verkkopalvelu:  Xbox Live
Myydyt yksiköt:  39,1 milj. (arvio) 
Myydyin peli:  Call of Duty: Black Ops III, 7,24 milj. kpl (tilanne 5. lokakuuta 2016) 
Pelit:  katso luettelo
Taaksepäin yhteensopivuus:  Xbox, Xbox 360 (vain osa peleistä; digitaalinen lataus tai alkuperäinen levy)
Edeltäjä:  Xbox 360
Seuraaja:  Xbox Series X ja Series S
Kotisivut:  www.xbox.com/fi-FI/xbox-one
Lisää videopeliartikkeleitaVideopelien teemasivulla
Xbox One on Microsoftin kahdeksannen sukupolven pelikonsoli ja Xbox 360:n seuraaja. Se julkistettiin Xbox Reveal -tapahtumassa 21. toukokuuta 2013. Konsolin kilpailijoita ovat PlayStation 4 ja Wii U. Konsolin työnimenä oli Xbox 720.
Julkistamisen jälkeen Xbox Onesta ja sen peleistä julkaistiin lisää tietoa E3-messuilla, jotka olivat 10. kesäkuuta 2013. Konsolin myynti alkoi 13 maassa 22. marraskuuta 2013: Australiassa, Itävallassa, Brasiliassa, Kanadassa, Ranskassa, Saksassa, Irlannissa, Italiassa, Meksikossa, Uudessa-Seelannissa, Espanjassa, Britanniassa ja Yhdysvalloissa. Konsoli luvattiin alun perin kaikkiaan 21 maahan marraskuuksi 2013, mutta Suomessa ja seitsemässä muussa maassa konsoli julkaistiin vasta syksyn 2014 aikana. Tämä oli takaisku konsolille, sillä sen pahin kilpailija PlayStation 4 julkaistiin kaikkiaan 30 maassa marraskuussa 2013.
Microsoftin seuraavan sukupolven konsolit Xbox Series X ja Series S julkaistiin 10. marraskuuta 2020. Microsoft lopetti Xbox One -konsolien valmistuksen vuonna 2020 hieman ennen Xbox Series -konsolien julkaisua.
Myyntilukemat

Microsoft ei julkaise konsoleiden myyntimääriä enää vuodesta 2015 eteenpäin. Xbox Onea on myyty arviolta 40 miljoonaa kappaletta vuoteen 2018 mennessä.
Mallit > Alkuperäinen malli

Alkuperäinen Xbox One tuli markkinoille marraskuussa 2013 500 gigatavun kiintolevyllä. Alun perin konsolin mukana tuli aina Kinect, mutta kesäkuusta 2014 lähtien konsolia alettiin tarjota myös ilman Kinectiä, jolloin suositushinta oli 100 dollaria edullisempi. Yhden teratavun kiintolevyllä varustettu malli julkaistiin kesäkuussa 2015.
Mallit > Xbox One Elite

Elokuussa 2015 julkaistiin Xbox One Elite, jossa tallennuslaitteena on yhden teratavun kokoinen hybriditallennukseen perustuva SSHD-levy. Konsolin mukana tuli myös langaton Elite-ohjain, jota on mahdollista kustomoida vaihdettavilla osilla. Ohjain tuli myös myytäväksi erillään.
Mallit > Xbox One S

Xbox One S julkistettiin Microsoftin lehdistötilaisuudessa E3-messuilla kesäkuussa 2016. Konsoli on alkuperäistä mallia 40 prosenttia pienempi ja siinä on 4K Blu-ray -tuki. Se oli saatavana 500, 1 000 ja 2 000 gigatavun (vain erikoismallissa) kiintolevyllä. Siinä on myös sisäänrakennettu muuntaja, joten erillistä virtalähdettä ei tarvita kuten alkuperäisessä mallissa. One S korvasi alkuperäisen mallin, jonka valmistus lopetettiin. Konsoli on väriltään alkuperäisestä mallista poiketen perusmallina valkoinen.
Toukokuussa 2019 Microsoft julkaisi Xbox One S All-Digital Edition -konsolin, jossa ei ole lainkaan fyysistä levyasemaa, vaan pelit on ostettava digitaalisena latauksena. All-Digital-Edition on aina varustettu 1 000 gigatavun muistilla.